സിനിമയില് സരോജ് കുമാര് ചെയ്യുന്നത് പോലെ പപ്പടം കയറ്റി അയച്ചും മറ്റ് ബിസിനസ് ചെയ്തുമൊക്കെ പൈസ ഉണ്ടാക്കിക്കോ, എന്നാല് നിങ്ങളെ വശ്വസിക്കുന്ന ഒരു വലിയ സമൂഹം ഈ നാട്ടിലുണ്ട്, അവരെ ഒരിക്കലും ഒറ്റുകൊടുക്കരുത് മോഹന്ലാലിനെതിരെ വിവാദ പരാമര്ശവുമായി ശാന്തിവിള ദിനേശ് ! സിനിമകളിളിലൂടെ പ്രശസ്തമാകുന്ന പല നായകന്മാരെയും പ്രേക്ഷകര് ആരാധനയോടെയാണ് പിന്നീട് കാണുന്നത്. അതുകൊണ്ടുതന്നെ ഇവര് പറയുന്ന ചെറിയ കാര്യങ്ങളും ആരാധകര്ക്ക് വലുതാണ്. ഒരുതരത്തില് അഭിനയ മികവുകൊണ്ട് ഒപ്പീനിയന് ലീഡേഴ്സ് ആയി മാറുകയാണ് സിനിമാ താരങ്ങള്. അതുകൊണ്ടുതന്നെയാണ് ഇവരെ പരസ്യചിത്രങ്ങളിലേക്ക് വന് തുക ഓഫര് നല്കി പല കമ്ബനികളും വാങ്ങുന്നത്. മികച്ച പ്രേക്ഷക സ്വീകാര്യതയാണ് സിനിമ താരങ്ങള് എത്തുന്ന പരസ്യങ്ങള്ക്ക് ലഭിക്കുന്നത്. പ്രോഡക്റ്റിന്റെ ഗുണമേന്മ മനസിലാക്കാതെ നടന്മാര് അഭിനയിക്കുന്നതോടെ ചില പരസ്യങ്ങള് താരങ്ങള്ക്ക് തന്നെ തലവേദന സൃഷ്ടിക്കാറുണ്ട്. ഇപ്പോഴിത പരസ്യ ചിത്രങ്ങളില് പ്രത്യക്ഷപ്പെടുന്ന മോഹന്ലാലിനോട് ഒരു അഭ്യര്ഥനയുമായി സംവിധായകന് ശാന്തിവിള ദിനേശ് രംഗത്തുവന്നിരിക്കുകയാണ്. പരസ്യങ്ങള് തിരഞ്ഞെടുക്കുമ്ബോള് ശ്രദ്ധിക്കണമെന്നാണ് അദ്ദേഹം പറയുന്നത്. മോഹന്ലാലിന്റെ പരസ്യം കണ്ട് ഒരു ധനകാര്യസ്ഥാപനത്തിലെത്തിയ ആരാധകന്റെ ശബ്ദസംഭാഷണം പങ്കുവെച്ച് കൊണ്ടാണ് ഇക്കാര്യം പറയുന്നത് . പരസ്യം ഫേക്ക് ആയിരുന്നു എന്ന് പറയുന്ന ആരാധകന്റെ ശബ്ദമാണ് ശാന്തിവിള ദിനേശ് കേള്പ്പിക്കുന്നത് . കൂടാതെ മോഹന്ലാലിനോട് ഇത്തരത്തിലുള്ള പരസ്യ ചിത്രങ്ങളില് അഭിനയിക്കരുതെന്ന് പറയണമെന്നും ഇയാള് ശാന്തിവിള ദിനേശിനോട് പറയുന്നുണ്ട്. കോടിക്കണക്കിന് ആരാധകരുള്ള മോഹന്ലാല് ഇത്തരത്തിലുള്ള പരസ്യങ്ങളില് അഭിനയിക്കരുത് . മോഹന്ലാലിന്റെ വായില് നിന്ന് വരുന്ന മൊഴിമുത്തുകള് കേട്ട് വിശ്വസിക്കുന്നവരാണ് കേരളത്തിലെ പ്രേക്ഷകര്. അതിനാല് അവരെ പറ്റിക്കുന്ന പരസ്യങ്ങളില് ഇനിയെങ്കിലും അഭിനയിക്കരുത്. ഒരു ബ്രാന്ഡ് അംബാസിഡര് ആകുമ്ബോള് അല്പം ഉത്തരവാദിത്വം വേണം . അഭിനേതാക്കള് സിനിമയില് സരോജ് കുമാര് ചെയ്യുന്നത് പോലെ പപ്പടം കയറ്റി അയച്ചും മറ്റ് ബിസിനസ് ചെയ്തുമൊക്കെ പൈസ ഉണ്ടാക്കിക്കോ. എന്നാല് നിങ്ങളെ വശ്വസിക്കുന്ന, ആരാധിക്കുന്ന ഒരു വലിയ സമൂഹം ഈ നാട്ടിലുണ്ട്. അവരെ ഒരിക്കലും ഒറ്റുകൊടുക്കരുത്. പ്രത്യേകിച്ച് മമ്മൂട്ടിയും മോഹന്ലാലും. കഴിഞ്ഞ 40 വര്ഷമായി പൊന്നു പോലെയാണ് ജനങ്ങള് കൊണ്ട് നടക്കുന്നത്. അവരെ പറ്റിക്കുന്ന തരത്തിലുള്ള പരസ്യങ്ങള് മേഹാന്ലാല് ചെയ്യരുതെന്നും ശാന്തിവിളി ദിനേശ് തന്റെ യുട്യൂബ് ചാനലിലൂടെ വീണ്ടും പറയുന്നുണ്ട്. മോഹന്ലാലിന്റെ പരസ്യ ചത്രത്തിനെ കുറിച്ച് സംസാരിക്കവെ മറ്റൊരു പരസ്യത്തെ കുറിച്ചും സംവിധായകന് വാചാലനാവുന്നുണ്ട്. നടന് ഫഹദ് ഫാസില് അഭിനയിച്ച ഒരു എണ്ണയുടെ പരസ്യത്തെ കുറിച്ചാണ് സംവിധായകന് പറയുന്നത്. നടനേയും പരസ്യത്തിന് പിന്നില് പ്രവര്ത്തിച്ച ആളുകളേയും ശാന്തിവിള ദിനേശന് അഭിനന്ദിക്കുന്നുണ്ട്. എണ്ണയുടെ പരസ്യമാണെങ്കിലും മികച്ച സന്ദേശം നല്കി കൊണ്ടാണ് ആഡ് ഒരുക്കിയിരിക്കുന്നത്. പരസ്യത്തിന്റെ അവസാനം മാത്രമാണ് പ്രൊഡക്ട് കാണിക്കുന്നത്. കേരളജനതയെ ഒന്ന് ചിന്തിപ്പിക്കുന്ന പരസ്യമാണതെന്നും മോഹന്ലാല് ഇനിയെങ്കിലും ഫേക്ക് പരസ്യങ്ങളില് അഭിനയിക്കരുതെന്നും ശാന്തിവിള ദിനേശ് ഒരിക്കല് കൂടി പറഞ്ഞ് കൊണ്ടാണ് വീഡിയോ അവസാനിപ്പിക്കുന്നത്. ലാലിന്റേയും, ഫഹദിന്റേയും വ്യത്യാസം ഇതാണ്, വിശ്വസിക്കുന്ന പ്രേക്ഷകരെ വഞ്ചിക്കുന്ന പരസ്യങ്ങളില് എന്ന് കുറിച്ച് കൊണ്ടാണ് വീഡിയോ പോസ്റ്റ് ചെയ്തിരിക്കുന്നത്. അതേസമയം ഫഹദിനെയും മോഹന്ലാലിനെയും തമ്മില് താരതമ്യം ചെയ്തത് ശരിയായില്ലന്നാണ് ആരാധകര് പറയുന്നത്. പരസ്യ ചിത്രങ്ങളില് അഭിനയിക്കുത് എല്ലാ നടീ നടന്മാരും അവരുടെ പോക്കറ്റ് നിറയ്ക്കാന് വേണ്ടിയാണ്. മോഹന്ലാല് അഭിനയിക്കുന്നതുപോലെതന്നെയാണ് ഫഹദും അഭിനയിക്കുന്നത്. എണ്ണയുടെ പരസ്യത്തിന്റെ കാര്യത്തില് പരസ്യത്തില് നല്ല കണ്ടെന്റ് ഉണ്ട്. എന്നാല്, ആ എണ്ണയില് മായമില്ല എന്ന് എങ്ങനെ പറയാന് സാധിക്കും. എന്നൊക്കെയുള്ള ആരാധകരുടെ ചോദ്യങ്ങളാണ് വീഡിയോയ്ക്ക് താഴെ വരുന്നത്.